Kreikka on maa, joka oli osa Ottomaanien valtakuntaa, jossa monet ihmiset ovat turkkilaisia, jossa puhutaan jotain murretta ja jossa halutaan käyttää makedonialaista nimeä. Tämä on minun mielipiteeni maastanne, ja nämä ovat myös tosiasioita.  Olette joskus olleet osa Ottomaanien valtakuntaa, teillä on suuri turkkilainen vähemmistö maan itäosassa, Kreikan jokaisessa osassa käytetään jotakin tiettyä kreikan kielen murretta, ja te vaaditte Makedonian nimen omistajuutta. Makedonian kielestä: tämä kieli on tunnustettu viralliseksi maassamme, ja se eroaa kaikista muista kielistä maailmassa.  Tämän tosiasian tunnustavat monet asiaankuuluvat kansainväliset kieli-instituutiot. Voin vakuuttaa, että sinulla on Makedoniassa monia ystäviä, jotka eivät yksinkertaisesti ymmärrä bulgariaa lainkaan. Makedonian kieli ei yksinkertaisesti ole bulgarian murre, vaikka kuinka yrität toistaa sitä toivoen, että siitä tulee totta.